Vi bliver ofte spurgt, om man kan træne sin egen servicehund. Det kan du godt. Det kræver dog, at du har/vælger en race, der egner sig til jobbet. Og at du er villig til at investere den tid, det tager. Hos Foreningen Servicehundeakademiet bliver du tilknyttet en erfaren instruktør, der guider dig i forløbet. Men det er dig selv, der står for træningen af hunden. Det er vigtigt, at du anerkender dit ansvar. Hunden skal vide præcist, hvad den skal gøre i pressede situationer. Det kræver grundig og fokuseret træning. Bemærk, at der er ingen garanti for, at din hund består uddannelsen. Kun de bedste hunde opnår en certificering hos os.